als_Latn dik_Latn sag_Latn
Sot, ora 19.00, do të përurohet muzeu më i ri, Muzeu Kombëtar i Përgjimeve. Ashtu si vetë historia e Shqipërisë nën diktaturën komuniste, që u instalua me mbarimin e Luftës së Dytë Botërore dhe vazhdoi pothuajse një gjysmë shekulli, edhe Shtëpia me Gjethe për një kohë të gjatë ka qenë e mbështjellë me gjithëfarë legjendash dhe përbënte një të panjohur, një mister. Duke hapur dyert e kësaj shtëpie, duke paraqitur veprimtaritë që janë kryer brenda saj dhe shumëçka tjetër bashkëlidhur, ky muze do të shpalosë njëherësh pamje të shoqërisë shqiptare në kushtet e një regjimi që synonte kontrollin total mbi trupat dhe shpirtrat e njerëzve.
Me sa duket, kryeministri është i pasionuar pas misterit e përgjimeve, sepse, në katër vjet, ka përuruar tre muze të tilla nga diktatura, pas dy bunkerëve, tani edhe Shtëpia me gjethe.
Godina e Gjethit është shpallur Monument Kulture kategoria II me emërtimin: "LABORATORI I KRIMINALISTIKËS RR. "DËSHMORËT E 4 SHKURTIT", me vendim nga Ministria e Turizmit, Kulturës, Rinisë dhe Sporteve.
Fazat e ndërhyrjeve
Objekti i ish Selisë së Drejtorisë së Sigurimit të Shtetit (Objekti i Gjethit) i është nënshtruar tri ndërhyrjeve thelbësore.
Ky projekt ka për qëllim ruajtjen e hapësirës origjinale të ndërtesës dhe krijimin e modelit për rrjetëzimin e Monumenteve të Kulturës. Ky muze, me një tematikë të veçantë ndërtohet për herë të parë në Shqipëri.
Shkrimi i një pjese të historisë, burimet shkencore, dëshmitë dhe objektet (pajisjet e përdorura), e ekspozuara, bazuar në narrativë janë produkt i një kërkimi shkencor të një grupi teknik të konsultuar dhe bazuar në materialet e arkivit te shtetit, të Ministrisë së Brendshme, arkivës së Sigurimit të Shtetit, Bibliotekës Kombëtare.
Ky muze do të shërbejë për dhënien e informacionit për njerëzit e thjeshtë, nëpërmjet Muzeut të memories. Tregimi i historisë së diktaturës shqiptare është ballafaquar edhe me ekspertizën ndërkombëtare dhe përvojën e tyre, duke krijuar një muze bashkëkohor, me standarde evropiane. Për ndërtimin e këtij muzeu nuk ka munguar konsulence e jashtme ndërkombëtare nga Institute dhe Muze me tematikë të ngjashme. Muzeu, përveç ekspozimit krijon edhe një hapësirë edukative. Në këtë projekt kanë dhënë ndihmesën e tyre edhe personalitete nga shoqëria civile.
Përmbajtja
Ky muze është i ndarë në disa sektorë që trajtojnë aspekte të ndryshme të veprimtarisë së kryer në këtë shtëpi që prej ndërtimit të saj në fillim të viteve ‘30-të dhe deri në vitin 1991.
Prologu
Në hyrje të muzeut, Prologu trajton rrugëtimin historik të Shtëpisë me Gjethe. E ndërtuar fillimisht si klinikë lindje dhe e shndërruar më pas në një ndërtesë që prodhonte mister dhe frikë.
Sektori 01 – Çimka dhe krijesa të tjera
Teknika është neutrale vetëm kur nuk vihet në përdorim. Përgjimi elektronikë është një teknike që përdoret për të kontrolluar njerëz. Nga lloji i regjimit varet se për çfarë kontrollohen. Si të jetë regjimi, ashtu është edhe përgjimi.
Sektori 02 – Mikrofonat e gjallë
Puna e përgjimit elektronikë është e lidhur ngushtë me bashkëpunëtorët e sigurimit të shtatit, me mikrofonat e gjallë. Zakonisht, këta u paraprinin me informacion mikrofonave elektronikë dhe, në mjaft raste, kanë qenë bartës çimkash për t’u arrestuar.
Sektori 03 – Ç’është armiku
Përfytyrimi mbi armikun përcakton mënyrat e kontrollit dhe represionit.
Anasjelltas, këto mënyra ushqejnë dhe përforcojnë përfytyrimin mbi armikun. Rreth vicioz i dinamikës totalitare.
Sektori 04 – Armiku i jashtëm
Përgjimi i shtetasve të huaj përbënte në thelb një zgjatim të kontrollit dhe represionit brenda vendit. Një veçori e diktaturës komuniste në Shqipëri ka qenë vetizolimi përherë e më i plotë nga bota duke e shpallur Shqipërinë të vetmin vend socialist në botë, i cili gjendej nën rrethim dhe përbenta aktivitetin e dy superfuqive dhe të blloqeve të tyre:
Njëkohësisht, në mendësinë totalitare të kohës, armiku i jashtëm paraqitej si i pandashëm nga armiku i brendshëm. Tek e fundit, vetizolimi synonte mbajtjen e shoqërisë shqiptare nën kontroll total.
Sektori 05 – Intermezzo
Nën regjimin komunist, jeta private ka qenë krejt e pambrojtur nga ndërhyrja e shtetit: ngaqë ideologjia kishte një karakter kolektivist dhe ngaqë partia – shtet ishte e gjithëfuqishme.
Sektori 06 – Jeta e përditshme
Vëzhgimi është përdorur ndaj t gjitha shtresave dhe kategorive shoqërore, sepse asnjëra prej tyre nuk ishte e garantuar nga përndjekja, me përparësi ndaj asaj shtrese apo kategorie që shihej si potencialisht e rrezikshme në një moment të dhënë. Një fjalë, një këngë, një takim i rastësishëm, fare mirë mund të quheshin veprimtari armiqësore.
Sektori 07 – Zëra nga e kaluara
Janë zëra te kapur dekada më parë me përgjim elektronikë. Por nuk mund të jenë objekt kureshtje. Vijnë nga terri, nga humnera. Pavarësisht prej fjalëve që thonë, janë zëra që ftojnë për një refleksion mbi të kaluarën.
Sektori 08 – Panoptikon - panakustikon
Mund të përkthehet si “vendi ku mund të shohësh dhe të dëgjosh gjithçka”. Kuptimi tjetër i fjalës së parë, sipas së cilës është ndërtuar edhe e dyta, është ai i një burgu ideal, të konceptuar më se dyqind vjet më parë nga filozofi utilitarist Jeremy Bentham. Utilitaristët nuk besonin në utopinë e një shoqërie të përsosur.
Një utopi e tillë ishte edhe komunizmi. Pretendimet për ta realizuar sollën shoqërinë e kontrollit total, në ngjashmëri me burgun e Bentham-it.
Sektori i Fundit - e kaluara e pakryer
“E kaluara nuk vdes kurrë. Madje as e kaluar nuk është”, William Faulkner
“Në atë masë që e kaluara vërtet mund të ‘kapërcehet’, kjo arrihet vetëm duke rrëfyer çfarë ka ndodhur”, Hannah Arendt
Muzeu Kombëtar i Përgjimeve ‘Shtëpia me Gjethe’, hapet sot më 23 maj, me fillim nga ora 19:00 në Tiranë
“360grade.al”
Luan Rama Edhe një tjetër viktimë në plazhet shqiptar...
Trajneri kuqezi, Panuçi rrëfehet për “Supersport&rd...
Luan Baçi Kryetari i Partisë Demokratike në Fier i ...
Policë francez pritet të mbërrijnë në Shqipë...
Për Sali Berishën, 10 idetë e Edi Ramës në ...
Kryeministri i Shqipërisë, Edi Rama, ka një pasuri të ...
Gazeta e njohur, Financial Times ka publikuar një reportazh të K...
Skënderbeu, mbrëmë ka bërë ëndrrën real...
Ish Kryetari i LSI, Petrit Vasili, tashmë Kreu i Grupit Kuvendorë...
Ish Ministri i Drejtësisë, Ylli Manjani, ka vijuar sulmet e tija...
Drejtuesit e skuadrës çeke të Mllada Boleslav mendojn&eum...
Pas darkës miqësore mes presidentit Gaz Demi dhe Remzi Ejupi, kl...
Hamdi Salihi është edhe zyrtarisht një futbollist i skuadr&...
Vijojnë përplasjet PS-LSI, kësaj here në forkus ë...
Ervin Salianji aktualisht Sekretar për Aksionin Qytetar në PD, g...
Isa Sakja, i zgjedhur kryetar i Bashkisë së Kavajës më...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn est_Latn als_Latn als_Latn als_Latn als_Latn als_Latn est_Latn als_Latn als_Latn als_Latn als_Latn als_Latn als_Latn ron_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn